armvectores/hy_wikipedia_2023 huggingface dataset:
Ֆրանց Ադամ

Ֆրանց Ադամ (գերմ.՝ Franz Adam, մայիսի 4, 1815(1815-05-04)[…], Միլան - սեպտեմբերի 30, 1886(1886-09-30), Մյունխեն, Գերմանական կայսրություն), գերմանացի գեղանկարիչ Մյունխենից:


== Կենսագրություն ==
Ֆրանց Ադամը ծնվել է 1815 թվականի մայիսի 14-ին իտալական Միլան քաղաքում: Գերմանացի հայտնի գեղանկարիչ Ալբրեխտ Ադամի որդին է: Առաջին դասերը նկարչությունից վերցրել է հորից: Ֆրանցը ճանաչում է ձեռք բերել՝ նկարելով հատկապես զինվորական կենցաղային տեսարաններ, մարտի տեսարաններ և ձիեր: Հորից տարբերվել է նկարներում տեսանելի մեծ ռեալիզմով: Վարպետորեն վրձնել է նաև հունգարների կյանքի դրվագները: Հունգարներին նկարելով մեծ ճանաչում է գտել նաև Ավստրիայում: Նկարիչի մոտ բացի մարդկանցից, հիանալի են ստացվել նաև ձիերի դիմանկարները:
Ֆրանց Ադամն իր մահկանացուն կնքել է 1886 թվականի սեպտեմբերի 30-ին Մյունխենում՝ յոթանասունմեկ տարեկան հասակում:


== Ընտիր ստեղծագործություններ ==
«Ճանապարհ Սոլֆերինոյի և Վալեջոյի միջև 1859 թվականի հուլիսի 24-ին» (1867 թվական)
«նահանջ Ռուսաստանից 1812 թվականին»
«Ֆրանսիացիների ճակատամարտը Ֆլոանում՝ Սեդանի տակ» (1879 թվական)
«Առաջին բանակային կորպուսը Օռլեանը գրավելիս 1870 թվականի հոկտեմբորի 10-ին» (1879 թվական)
«Սեդանի ճակատամարտի գերիները»
«Կրոտայան գիշերակաց Մեստրե վիլլայում»Նկարիչի ստեղծագործություններից շատերն այսօր պահպանվում և ցուցադրվում են Վիեննայի ռազմապատմական թանգարանում:


== Պատկերասրահ ==

		
		


== Ծանոթագրություններ ==


== Գրականություն ==
Andrzej Dulewicz, Encyklopedia sztuki niemieckiej, Warszawa: WAiF ; Wydaw. Nauk. PWN, 2002, 83-01-13637-5
Sztuka świata, t. 12, Leksykon A-K, Warszawa: Arkady, 2009, 83-213-4088-1
Allgemeines Künstlerlexikon Band 2, 1992.


== Արտաքին հղումներ ==
Der Nachlass Franz Adams in der Bayerischen Staatsbibliothek
Գինդար (Գողթն)

Անվան այլ կիրառումների համար տե՛ս՝ Գինդար (այլ կիրառումներ)Գինդար, լեռ Ադրբեջանի Օրդուբադի շրջան գավառում, Ագուլիս քաղաքի արևելյան լեռնագագաթներից մեկն է։ Ծովի մակարդակից ունի մոտ 1210 մ բարձրություն։ Բուսականությունից զուրկ լեռ է։ Այս լեռան արևմտյան փեշին բազմել է Ագուլիս քաղաքի ս. Քրիստափոր կամ Մայր եկեղեցին։


== Ծանոթագրություններ ==
Թանդիծկղարո (Քարելի շրջան)

Թանդիծկղարո (վրաց.՝ თანდიწყარო), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 900 մետր բարձրության վրա։ Շրջկենտրոն Քարելից հեռու է 8 կմ։


== Ծանոթագրություններ ==
Կանաչ թեյի թանգարան (Բոսեոնգ)

Կանաչ թեյի թանգարան, թանգարան Հարավային Կորեայի Բոսեոնգ շրջանում՝ նվիրված կանաչ թեյին։ Թանգարանը բացվել է 2010 թվականի սեպտեմբերի 11-ին՝ թեյի պատշաճ մշակույթի ավանդույթներն ու հիմքերը պահպանելու, ինչպես նաև բոսեոնգ թեյի ապրանքանիշը գովազդելու նպատակով։


== Թանգարանային համալիր ==
Բոսեոնգ շրջանը, որը գտնվում է Հարավային Կորեայի հարավում, հայտնի է իր թեյի պլանտացիաներով։ Հենց այստեղ է ծնվել կորեական թեյի արդյունաբերությունը և աճում է երկրի կանաչ թեյի գրեթե 40%-ը։ 2002 թվականի դեկտեմբերին թանգարանային համալիրի համար հատկացվել է գրեթե 7000 մ² տարածք, որի վրա սկսվել է լայնածավալ շինարարություն։ Բացի թանգարանի շենքի կառուցումից, հիմնվեցին թեյի ընդարձակ պլանտացիաներ, վերազինվեցին զբոսայգի և անտառային տարածքներ, կառուցվեցին թեյի արտադրության գործարան և բազմաթիվ օժանդակ շինություններ (ամառանոցներ, քարե աշտարակներ, քանդակագործական կոմպոզիցիաներ)։ Շինարարական աշխատանքների 8 տարվա ընթացքում ծախսվել է գրեթե 10 միլիարդ կորեական վոն։


== Ցուցադրություն ==
Թանգարանը գտնվում է եռահարկ ժամանակակից դիզայնի շենքում՝ բարձր դիտահարթակով։ Ցուցահանդեսն ընդգրկում է 1300 մ² տարածք և բաղկացած է 528 իրից (որից 224-ը եզակի են)։ Ցուցահանդեսի հիմնական բաժինները նվիրված են հետևյալ թեմաներին. 

թեյը որպես գյուղատնտեսական մշակաբույսթեյի պատմությունթեյը առօրյա կյանքումԹանգարանն ունի կանաչ թեյի մանրանկարչության արտադրության գիծ, ​​թեյի տարբեր սպասք և աքսեսուարներ, հուշանվերների խանութ և մի քանի սենյակ թեյի արարողությունների համար։ Հավելյալ վճարի դիմաց կարող եք մասնակցել թեյ պատրաստելու վարպետության դասին և սովորել թեյի արարողության տեսության և էթիկետի հիմունքները։ 


== Կանաչ թեյի փառատոն ==
Ամեն տարի մայիսին թանգարանային համալիրի տարածքում անցկացվում է Կանաչ թեյի փառատոնը։ Փառատոնի ծրագիրը ներառում է բազմաթիվ միջոցառումներ շրջանի բնակիչների և այլ երկրների հյուրերի համար. 

Միջոցառումներ նվիրված շրջանի բնակիչների օրվա տոնակատարությանը.  թեյի համի երեկո, փողոցային շքերթ, սպորտային միջոցառումներ, շնորհավորական ներկայացումներ և հրավառություն։
Ավանդական թեյի միջոցառումներ.  թեյի երկրպագության արարողություն, թեյի լավագույն տեսակների մրցույթ, Կորեայի, Չինաստանի և Ճապոնիայի թեյի մշակույթների ներկայացում, դպրոցականների միջև թեյի էթիկետի իմացության մրցույթ, թեյի բաղադրիչներից ուտեստներ պատրաստելու մրցույթ, մրցույթ «Թեյի արքայադուստր», թեյի շարադրությունների մրցույթ, թեյի պատրաստման մրցույթ օտարերկրացիների միջև։
Միջոցառումներ Իլլիմսան լեռան վրա. լեռնային ոգու պաշտամունքի ծես, ընտանեկան լեռնագնացության մրցույթ, թեյի և թեյի բրնձի տորթերի համտեսում, ավանդական կորեական հանջի թղթից ձեռագործ աշխատանքների պատրաստում, ավտոբուսային շրջայց թեյի պլանտացիաներով։
Ցուցահանդեսային միջոցառումներ.  թեյի արարողության համար ավանդական տարազների ցուցահանդես, թեյի արարողության համար սպասքների միջազգային ցուցահանդես, «Թեյի բույրի ծնունդը» ցուցահանդես, թեյի պլանտացիաների լուսանկարների ցուցահանդես, վայրի բույսերի ցուցահանդես։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Korea tea museum
Путешествие в мир зелёного чая – уезды Хадон и Посон
Фестиваль зеленого чая в Посоне
Սուդանի ազգային թանգարան

Սուդանի ազգային թանգարան, Սուդանում խոշորագույն և առավել շատ այցելություններ ունեցող թանգարան։ Այստեղ ներկայացված են Սուդանի պատմության տարբեր ժամանակաշրջանների ցուցանմուշներ (Կուշի թագավորության և Նուբիայի), նաև Հին Եգիպտոսի։


== Նկարագրություն ==
Հիմնադրվել է 1971 թվականին։ Գտնվում է Խարթում քաղաքում՝ Էլ-Նիլ պողոտայում։ Թանգարանի երկհարկանի շենքը կառուցվել է 1955 թվականին։ Այստեղ է պահպանվում երկրի ամենահարուստ և մեծ հնագիտական հավաքածուն։ Ցուցանմուշների մեջ, որոնք ցուցադրված են թանգարանի մոտակայքում, կան երկու հին եգիպտական պաշտամունքային շինություններ։ Բուհեմ և Սեմնա տաճարները, որոնք կառուցվել են Հաթշեփսութի և Թութմոս III-ի կողմից, իսկ 20-րդ դարում Խարթում են տեղափոխվել Ասուանի ջրամբարի կառուցման հետևանքով տաճարների նախնական գտնվելու վայրը հեղեղվելու պատճառով։

Ցուցադրվում են արտեֆակտներ՝ Ալ Սալթան Ալ Զարկիի դարաշրջանի մասունքներ, որոնք հայտնի են նաև որպես սև սուլթանատ անունով․ կուշիտական  ապակյա արտադրանք, կերամիկա և քանդակ, 8-15-րդ դարերի նուբիական ֆրեսկոներ և որմնանկարներ։ Ջրաներկ որմնանկարները լավ են պահպանվել և վառ տեսք ունեն։
Բացի թանգարանի ներսում գտնվող ցուցանմուշներից, այգում գտնվում են մ.թ.ա. 1490 թվականին հիշատակված երկու տաճարներ, որոնք տեղափոխվել են Նեղոսի նախալեռնային շրջաններից, որոնց տեղում այսօր գտնվում է Ասուանի ջրամբարը։ Եգիպտոսում Նիլ գետը բաժանած Ասուանի ջրամբարը պատճառ է դարձել Սուդանի տարածքի մի մասի խորտակմանը, որտեղ գտնվում էին տաճարները։ ՅՈՒՆԵՍԿՕ-ի՝ տաճարներն ավելի անվտանգ վայր տեղափոխելու կոչից հետո շենքերն ու դամբարանները համակարգված ապամոնտաժվել և տեղափոխվել են Խարթումի Սուդանի ազգային թանգարանը շրջապատող այգի։
Թանգարանային հավաքածուները կատալոգացվել են հինգ տասնյակ առաջատար գիտնականների կողմից, տպագրվել թերթերում և գրքերում։ Ցուցակում ներառված 320 օբյեկտներ հայտնաբերվել են հնագիտական պեղումների և գտածոների ընթացքում։ Դրանք պալեոլիթի դարաշրջանի քարե զենքեր են, Փարասից փարավոնների արձաններ, վաղ քրիստոնեական որմնանկարները և իսլամական ժամանակաշրջանի սկզբի զրահներ։ Ցուցահանդեսները ցույց են տալիս Կերմայի թագավորների մշակույթը, քրիստոնեական պետուդարների գերեզմանները, եգիպտական փարավոնների տիպիկ տաճարները, ինչպես նաև Սուդանի պատմության հետագա ժամանակաշրջանների եկեղեցիներն ու մզկիթները։
Նուբիայի քրիստոնեական մշակույթին վերաբերող հունական և ղպտիական գրությունների կատալոգը կազմվել է թանգարանի կողմից՝ Վարշավայի համալսարանից դոկտոր Ադամ Լաթժարի (հունական գրությունների մասով) և Լեյդենի համալսարանից (ղպտիական արձանագրությունների վերաբերյալ) դոկտոր Ժակ Վան դեր Վլիեի (Jacques Van der Vliet) աջակցությամբ։ Նրանց աշխատանքը ֆինանսավորվել է ՅՈՒՆԵՍԿՕ-ի, Կահիրեի հնագիտության լեհական կենտրոնի և Նիդեռլանդների արևադարձային հետազոտությունների աջակցության հիմնադրամի (WOTRO) կողմից։ Քրիստոնեական նուբիական գրությունները ներկայացված են թաղման էպիտաֆիաներով։ Դրանց համաձայն՝ նուբիական տարածքները Սուդանում տարածվում էին հարավից մինչև Փարաս և հյուսիսից՝ Սոբա։ Տեքստերը, որոնք արված են ավազաքարի, մարմարի կամ տերակոտայի վրա (36 արձանագրություն, հիմնականում Մուկուրայից են), հուշատախտակները սովորաբար ուղղանկյուն են։


== Ծանոթագրություններ ==
Կոլոննա (Լացիո)

Կոլոննա (իտալ. Colonna), քաղաք Իտալիայի Լացիո մարզի Հռոմ գավառում։
Բնակչությունը կազմում է 4053 մարդ, բնակչության խտությունը 1158,0 մարդ/կմ²։ Զբաղեցնում է 114 կմ² տարածք։ Փոստային ինդեքս - 030։ Հեռախոսային կոդ - 06։
Բնակավայրի հովանավորն է համարվում Սուրբ Նիկողայոս Զմյուռնացին։


== Արտաքին հղումներ ==
Պաշտոնական կայք


== Ծանոթագրություններ ==
Արսիս

Արսիս, գյուղ Արևմտյան Հայաստանում, Էրզրումի վիլայեթի Կիսկիմի գավառակում։ Գտնվում էր Կիսկիմ քաղաքից 4 կմ հյուսիս-արևելք, Ճորոխ գետի աջակողմյան վտակներից մեկի ստորին հոսանքի շրջանում։


== Աշխարհագրություն ==
Տարածքը լեռնային էր և անտառապատ։


== Պատմություն ==
Հնում եղել է բերդաքաղաք, հանդիսանալով Մեծ Հայքի Տայք նահանգի Արսյացփոր գավառի կենտրոնը։ Եղել է Արսյացփորի գլխավոր բերդն ու կենտրոնը։


== Բնակչություն ==
XX դարի սկզբներին ուներ 134 տուն բնակիչ, որից 140 բնակիչը հայեր էին։ Մնացած բնակչությունը թուրքեր և լազեր էին։


== Տնտեսություն ==
Հայերը զբաղվում էին երկրագործությամբ, պտղաբուծությամբ, անասնապահությամբ, մեղվապահությամբ։


== Պատմամշակութային կառույցներ ==
Մինչև 1896 թվականի դրությամբ պահպանվում էր հին Արսիս (Արսիսկալա) բերդի ավերակները։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ստարոչեմոդանովո

Ստարոչեմոդանովո (ռուս.՝ Старочемоданово), գյուղ Ռուսաստանի Լիպեցկի մարզի Լև-Տոլստովսկի շրջանի կազմում։
Բնակչությունը վերջին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մաքսապետություն

Մաքսապետություն, արքունի գործակալություն Կիլիկյան Հայաստանում։ Գործակալը կոչվել է պռոքսիմոս, ղեկավարել պետական եկամուտների, մաքսերի ու տուրքերի գանձումը, ներքին և արտաքին առևտրական հարաբերությունները։ Նրան են ենթարկվել քաղաքների, նավահանգիստների ու մաքսատների վերակացուները՝ կապիտանները կամ մինապանները, ինչպես նաև ներքին հարկագանձումները, շուկաների չափ ու կշիռները հսկող մանր պաշտոնյաները՝ դուկերը, ձեռներեցները, «հարկևոր տանուտերերը» և այլն։
Մանյակ (գյուղ, Կրասնոկամսկի շրջան)

Անվան այլ կիրառումների համար տե՛ս՝ Մանյակ (այլ կիրառումներ)Մանյակ (ռուս.՝ Маняк, բաշկիրերեն՝ Мәнәк), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 309 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
2001 թ. NBA դրաֆթ

2001 թ. NBA դրաֆթը տեղի է ունեցել 2001 թվականի հունիսի 27-ին՝ Նյու Յորքի «Մեդիսոն Սքուեր Գարդեն» մարզապալատում։ Պաշտոնական ցուցադրումը կատարվել է «ESPN» սպորտային հեռուստաալիքով։
Առաջինն ընտրելու իրավունքը ձեռք բերած «Վաշինգտոն Վիզարդս» ակումբը որոշում է ընտրել Քվոմե Բրաունին, ով այդ կերպ դառնում է առաջին և թերևս միակ դպրոցական բասկետբոլիստը, ում ընտրել են դրաֆթի առաջին համարով։ Բրաունին ընտրելու որոշումն հետագայում չի արդարացվում, քանի որ նրանից ավելի ցածր համարներով ընտրված մարզիկներն ունենում են առավել հաջող մասնագիտական կարիերաներ, ինչի պատճառով էլ Բրաունն համարվում է վերջին ժամանակների վատագույն դրաֆթային ընտրությունը (դրաֆթային ձախողում)։ Մի շարք եվրոպացի մարզիկներ, ինչպիսիք են Պաու Գասոլը (Իսպանիա), Թոնի Պարկերը (Ֆրանսիա) և Մեհմեթ Օկուրը (Թուրքիա) NBA-ում անցկացրած տարիներին արժանացել են աստղի (NBA All-Star) կոչման։
Ակումբի առավելագույն բյուջեի չափաքանակի անցման պատճառով «Մինեսոտա Թիմբերվուլվզը» զրկվում է դրաֆթում ընտրություն կատարելու իրավունքից։
Մրցաշրջանի ավարտին Պաու Գասոլը ճանաչվում է տարվա նորեկ։


== Դրաֆթ ==


=== Պատկերասրահ ===

		
		
		
		
		
		
		
		
		
		
		


=== Պայմանանշաններ ===


=== Բուն Դրաֆթը ===


== Նշմարելի չդրաֆտացված բասկետբոլիստներ ==
Դրաֆթում չընտրված մի շարք բասկետբոլիստներ նույնպես կատարեցին իրենց մեկնարկային խաղաշրջանները NBA-ում։


== Ծանոթագրություններ ==


== Արտաքին հղումներ ==
NBA.com` Դրաֆթ 2001
2001 NBA դրաֆթ, Basketball-Reference.com Archived 2010-11-15 at the Wayback Machine.
Ագնի-V

Ագնի-V, հնդկական եռաստիճան միջմայրցամաքային հրթիռ։ Մշակվել է հնդկական DRDO կազմակերպության կողմից։
Այս հրթիռի մշակումը Հնդկաստանին թույլ է տալիս թիրախավորել ավելի քան 5500 կմ հեռավորության վրա գտնվող թիրախները, ինչը էապես բարելավում է երկրի ռազմավարական դիրքը։ Հրթիռի առաջին փորձարկումը տեղի է ունեցել 2012 թվականի ապրիլի 19-ին Վիլեր կղզուց։ Առաջին արձակումը ծրագրված էր ապրիլի 18-ին, բայց եղանակով պայմանավորված այն մեկ օրորվ հետաձգվեց։
Եզրափակիչ փորձարկումը եղել է 2015 թվականի սկզբին։


== Բնութագիր ==
Մեկնարկային զանգված՝ 50000 կգ
Աստիճանների քանակը՝ 3
Հետագծի արագությունը՝ 24 Мах?
Թռիչքի հեռահարությունը՝ 5500 կմ
Թռիչքի ժամանակը առավելագույն հեռահարության դեպքում՝ ավելի քան 1000 վ
Երկարությունը՝ 17,5 մ (в других источниках 17-17,2 м)
Տրամագիծը՝ 2 մ
Մարտական մասը՝ միջուկային
Մարտական մասի մասսան՝ 1,1 տ


== Ծանոթագրություններ ==
Ակնարկ (այլ կիրառումներ)

Ակնարկ կարող է վերաբերել՝

Ակնարկ (ժանր) - գրական և լրագրության ժանր։
Ակնարկ (ոճաբանական) - Լեզվի պատկերավորման միջոց, պատկանում է գեղարվեստական և առօրյա-խոսակցական ոճերին։
Առնե Յակոբսեն

Առնե Էմիլ Յոկոբսեն (անգլ.՝ Arne Emil Jacobsen փետրվարի 11, 1902(1902-02-11)[…], Կոպենհագեն, Դանիա - մարտի 24, 1971(1971-03-24)[…], Կոպենհագեն, Դանիա), դանիացի ճարտարապետ և դիզայներ, դանիական ֆունկցիոնալիզմի ոճի հիմնադիր։ Ալվար Աալտոյի հետ միասին սկանդինավյան դիզայնի ամենահայտնի ներկայացուցիչն է։ Բացի ճարտարապետական կառույցներից, ստեղծել է մի շարք ինքնատիպ աթոռներ և կահույքի այլ տեսակներ։ Արժանացել է միջազգային մի շարք պատվոգրերի և մեդալների։


== Կենսագրություն ==
Յակոբսոնը ծնվել է Կոպենհագենում 1902 թվականին։ Առաջին մասնագիտությամբ եղել է աղյուսագործ։ Ապա 1924 թվականին ընդունվել է Դանիայի գեղարվեստի թագավորական ակադեմիա։
Դեռևս ուսանող Յակոբսոնը մասնակցել է 1925 թվականի Համաշխարհային ցուցահանդեսին, և աթոռի դիզայնի համար շահել արծաթե մեդալ։ Այս ճանապարհորդության ժամանակ նա տպավորվել է Շառլ Էդուար լը Կորբյուզիեի «L’Esprit Nouveau» հանդեսի տաղավարի նորարարական գեղագիտությամբ։ Ակադեմիան լքելուց առաջ Յակոբսոնը մեկնել է նաև Գերմանիա, որտեղ ծանոթացել է Լյուդվիգ Միս վան դեր Ռոեի և Վալտեր Գրոպիուսի ռացիոնալիստական ​​ճարտարապետությանը։ Նրանց աշխատանքներն ազդել են նրա վաղ ստեղծագործությունների վրա, ներառյալ գեղարվեստական ​​պատկերասրահի ավարտական ​​նախագիծը, որի շնորհիվ ոսկե մեդալ է ստացել։
Երբ սկսվել է Երկրորդ աշխարհամարտը, նա, որպես հրեա, ստիպված է եղել Դանիայից փախչել Շվեդիա, որտեղ արգելել են աշխատել որպես ճարտարապետ, ստիպված դարձել է տեքստիլ նկարիչ։


== Աշխատանք կահույքի դիզայնի ոլորտում ==
Առնե Յակոբսոնը Երկրորդ համաշխարհային պատերազմից հետո է որոշել զբաղվել կահույքի դիզայնով։ Նրա գրեթե բոլոր իրերը նախատեսված են հատուկ տարածքների համար։ Յակոբսոնի շատ աշխատանքներ դարձել են դասական, որոնց շարքում առանձնակի տեղ ունեն ստորև ներկայացրած մի քանիսը։


== Աշխատանք ճարտարապետության ոլորտում ==
Դանիայի Ազգային բանկի շենք (Danmarks Nationalbank)
Կոպենհագենի Radisson Collection Royal  հյուրանոց
Օքսֆորդի Սուրբ Կատերինայի քոլեջ։


== Ծանոթագրություններ ==
Լարիսա Պետրոսյան

Լարիսա Սուրենովնա (Սուրենի) Պետրոսյան (ստեղծագործական կեղծանունը՝ Լարա Յան, ապրիլի 5, 1993(1993-04-05), Թելավ, Վրաստան), հայկական արմատներով ռուս և վրացի երգչուհի և ֆոտոմոդել։ Ճանաչվել է Վրաստանի 2017 թվականի առաջին վիցե միսս և Միս Տիեզերք Վրաստան 2018։ Մասնակցել է «Միսս Տիեզերք  2018» մրցույթին։


== Կենսագրություն ==
Ծնվել է Վրաստանի Թելավ քաղաքում, հայ-վրացական ընտանիքում։ Մայրը վրացի է, հայրը՝ հայ, ով ծնվել և մեծացել է Վրաստանում։ Լարիսան 20 տարի ապրել է Նովոչեբոկսարսկ քաղաքում (Չուվաշիա, Ռուսաստան)։ 1998-2008 թվականներին հաճախել է Նովոչեբոկսարսկի թիվ 17 դպրոցը։ Վոկալով սկսել է զբաղվել 10 տարեկանից, 14 տարեկանից մասնակցել է տարբեր երաժշտական մրցույթների, անցել է Նոր ալիքի ընտրական փուլը, մասնակցել է երաժշտական նախագծերի Ուկրաինայում, որոնք անցկացվել են ռուս պրոդյուսերներ Վալերի Մելաձեի և Ֆիլիպ Կիրկորովի հովանու ներքո։
2007 թվականի հունիսի 4-ին մանկական կոլեկտիվը՝ «Մաքսի» վոկալ ստուդիան (ղեկավար՝ Վ. Է. Տյուլկանով) մասնակցել է «Կամերտոշա» (Կոզմոդեմյանսկ) մանկական էստրադային երգի տարածաշրջանային մրցույթին, «Մաքսի» ստուդիայի մենակատար Լարիսա Պետրոսյանը դարձել է մրցույթի դափնեկիր։ 2007 թվականի մարտի 31-ից ապրիլի 4-ը «Մաքսի» ստուդիայի մենակատարները (ղեկավար՝ Վ. Է. Տյուլկանով) մասնակցել են «Բաց Եվրոպա» գեղարվեստական և երաժշտական ստեղծագործության IV միջազգային փառատոնին (Մոսկվա)։ Լարիսա Պետրոսյանի ստուդիայի սաները, հանդես գալով էստրադային վոկալի ժանրում, լավ պատրաստվածություն դրսևորեցին, անցան ընտրական փուլերը և ելույթ ունեցան մրցույթի եզրափակիչ մասում։ 2008 թվականին Նովոչեբոկսարսկում կայացած «Ռուսաստանի երիտասարդ ձայներ» մրցույթոմ նա դարձավ դափնեկիր։
2011 թվականի փետրվարի 23-ից փետրվարի 28-ը Սանկտ Պետերբուրգում անցկացվել է էստրադային երգեր կատարողների 5-րդ միջազգային մրցույթը՝ «Ճանապարհ դեպի աստղեր»։ Արդյունքում Լարիսա Պետրոսյանը (Թելավ, Վրաստան) ստացել է Լեհաստանում կայանալիք մրցույթի անվճար կեցության հրավեր։ Մասնակցել է Ուկրաինայում կայացած մի նախագծի, որտեղ Կիրկորովն ու Անի Լորակը աստղեր են փնտրել, այնտեղ հասնելով եզրափակիչ։ Վրաստանում մասնակցել է «Ձայն» շոուին։ Եղել է ռուսական Volga Models մոդելային գործակալության մոդել։ 2017 թվականին դարձել է «Առաջին Վիցե Միսս Վրաստան - 2017» տիտղոսակիր։ 2018 թվականին մասնակցել է «Միսս Տիեզերք» մրցույթին։


== Տիտղոսներ ==
«Վիցե-Միսս Նովոչեբոկսարսկ - 2010»,
«Վիցե-Միսս Չուվաշիա - 2010»,
«Միսս տաղանդ - 2010»,
«Միսս Վոլգա - 2011» մրցույթում «Միսս տաղանդ»,
«Չուվաշիայի թոփ մոդել - 2012
Առաջին Վիցե Միսս Վրաստան 2017
Միսս Տիեզերք Վրաստան 2018
Առաջին Վիցե Միսս Օֆիս 2020 Մոսկվա


== Ծանոթագրություններ ==
Սաբինա Շպիլրայն

Սաբինա Շպիլրայնը (ռուս.՝ Сабина Нафтуловна Шпилрейн, հոկտեմբերի 25 (նոյեմբերի 6), 1885, Դոնի Ռոստով, Ռուսական կայսրություն - օգոստոսի 11, 1942(1942-08-11), Zmievskaya Balka, Դոնի Ռոստով, ՌԽՖՍՀ, ԽՍՀՄ), հրեական ծագումով ռուս բժշկուհի և առաջին կին հոգեվերլուծողներից։ Աշխատել է որպես հոգեբույժ, հոգեվերլուծող, ուսուցիչ և մանկաբույժ Շվեյցարիայում և Ռուսաստանում։
Ս. Շպիլրայնը շուրջ 35 հոդվածների և աշխատությունների հեղինակ է (աշխատել է գերմաներեն, ֆրանսերեն, ռուսերեն լեզուներով)։ Նրա ամենահայտնի աշխատությունը "Դեստրուկցիան որպես գոյությանը հասնելու պատճառ" վերնագրով էսսեն է, որը նա գրել է 1912 թ., գերմաներեն։ Տառապելով հիստերիայով՝ Ցյուրիխում իր ուսման տարիներին եղել է Կարլ Գուստավ Յունգի հիվանդը, ապա՝ աշակերտը։ Նա նաև մտերիմ աշխատանքային կապեր է ունեցել ավստրիացի հոգեվերլուծող Զիգմունդ Ֆրոյդի և շվեյցարացի զարգացման հոգեբան Ժան Պիաժեի հետ։
Ս. Շպիլրայնի օրագրերը վկայում են, որ բուժման ընթացքում՝ 1908-1910 թթ., նրա և Կ. Յունգի միջև զարգացել են երկարժեք՝ սիրային ենթատեքստով հարաբերություններ, որոնք կրել են նաև Ֆրոյդի և Յունգի միջև բարդ հարաբերությունների ազդեցությունը։
Սաբինա Շպիլրայնը մի խումբ հրեաների հետ սպանվել է 1942 թ.-ի օգոստոսի 11-ին, Դոնի Ռոստով ներխուժած նացիստական բանակի կողմից։


== Ծանոթագրություններ ==
Ագրիպինա (օպերա)

Ագրիպինա (HWV 6), գերմանացի երգահան Գեորգ Ֆրիդրիխ Հենդելի օպերա երեք գործողությամբ, լիբրետոյի հեղինակ՝ կարդինալ Վինչենցո Գրիմանի։ Ստեղծվել է 1709-10 թթ. Վենետիկի կառնավալային սեզոնի համար։ Օպերայում պատմվում է հռոմեական կայսր Ներոնի մոր՝ Ագրիպինայի՝ իր որդու համար կայսերական գահն ապահովելու նպատակով բարդ խարդավանքների պատմությունը։ Գրիմանիի լիբրետոն համարվում է Հենդելի համար ստեղծված լավագույն տեքստերից մեկը։
Հենդելը ստեղծել է «Ագրիպինա» օպերան իր Իտալիա կատարած ուղևորության 3-րդ տարվա վերջում։ Այն բեմադրվել է Վենետիկում Սան Ջովաննի Քրիսոսթոմո (Teatro San Giovanni Grisostomo) թատրոնում 1709 թ. դեկտեմբերի 26-ին՝ շլացուցիչ հաջողությամբ՝ հաջորդական ներկայացվելով 27 անգամ։ Ե՛վ հանդիսատեսները, և՛ քննադատները միահամուռ հավանության արժանացրեցին Հենդելի գրած երաժշտությունը։ Հետագայում՝ 18-րդ դարի կեսերին, երաժշտական ճաշակի փոփոխության պատճառով, «Ագրիպինան» կիսեց Հենդելի այլ օպերաների ճակատագիրը՝ մատնվելով մոռացության։
Հենդելի օպերաների վերածնունդը սկսվեց 20-րդ դարի երկրորդ կեսին։ «Ագրիպինան» բեմադրվել է Եվրոպայի տարբեր թատրոններում 1943, 1953, 1958, 1963, 1983, 1985, 1991, 2002 և 2007 թթ։ Ժամանակակից քննադատները ճանաչում են այն որպես Հենդելի առաջին օպերային գլուխգործոց՝ լի թարմությամբ և երաժշտական ներշնչանքով։
Օպոշնյանսկի գյուղական խորհուրդ (Զենկովսկի շրջան)

Օպոշնյանսկի գյուղական խորհուրդ  (ուկրաիներեն՝ Опішнянська селищна рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Օպոշնյանսկի գյուղական խորհրդում բնակվում էր 6562 մարդ։ Բնակավայրը զբաղեցնում է 86,85 կմ² տարածք։ Բնակչության խտությունը կազմում էր 75,55 մարդ/կմ²։ Խորհրդում կա 7 բնակավայր։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կլյուչևոե (ավան, Վոլոդարսկի շրջան)

Անվան այլ կիրառումների համար տե՛ս՝ ԿլյուչևոեԿլյուչևոե (ուկրաիներեն՝ Ключове), ավան Ուկրաինայի Դոնեցկի մարզի Վոլոդարսկիում։
2001 թվականի տվյալներով Կլյուչևոե ավանում բնակվում էր 274 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Գարի վայրի երկշարք

Գարի վայրի երկշարք(լատ.՝ Hordeum spontaneum), հացազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Վտանգման սպառնացող վիճակին մոտ գտնվող տեսակ է, որը հանդիպում է Իջևանի, Երևանի և Մեղրու ֆլորիստիկական շրջաններում։ Կապված տարածքների ինտենսիվ յուրացման և արածեցման հետ՝ տեսակին սպառնում է բնակության շրջանների կրճատում։ Քանի որ տեսակի տարածման շրջանը գտնվում է Հայաստանի սահմաններից դուրս, սպառնալիքի կատեգորիան նվազեցվում է։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։


== Ծանոթագրություններ ==
Հակոբ Գրիգորենց

Հակոբ Գրիգորենց, XVII դարի հայ բանաստեղծ և գրքագետ, «Վասն այսմ Պրիթանիա» պոեմի հեղինակ։


== Կենսագրություն ==
Կենսագրական տեղեկությունները սակավ են։ Եղել է քահանա։ Հոր անունը Գրիգոր էր։ Լոնդոն է ժամանել 1674 թվականին՝ ճանապարհորդելու և աշխարհը տեսնելու նպատակով։ 1674 թվականի դեկտեմբերի 12-ին ժամանել է Օքսֆորդ, որտեղ ծանոթացել է ոմն դոկտոր Մարշալի հետ։ Եղանակային պայմաններիի պատճառով հնարավորություն չունենալով տեղաշարժվել ոչ ծովով, ոչ ցամաքով, ամբողջ ձմեռ մնում է Օքսֆորդում։ Պահպանվել են Օքսֆորդում 1675 թվականի հունվարի 8-ին նրա կողմից գրված միսալը և այլ ձեռագրեր, որոնք նա գրի էր առնում Մարշալի խնդրանքով։ Լինելով Օքսֆորդում հագնում էր արևելյան հագուստ, որը անգլիացի տղաների մոտ վախ էր առաջացնում և նրան համարում էին դիագուշակ։ Այդ ժամանակ (1675 թվականի սկզբում) Մարշալի խնդրանքով գրում է «Գովք Պրիթանիոյ» պոեմը։ Հնարավոր է այս պոեմին արդեն լավ ծանոթ էր լորդ Բայրոնը։ 1684 թվականին Հակոբը արդեն Լեհաստանում էր՝ Լեմբերգում, որտեղ նույնպես գրի է առել մի քանի կրոնական գրքեր։ Կյանքի վերջին տարիների մասին ոչինչ հայտնի չէ։


== «Գովք Պրիթանիոյ» ==
Պոեմում հեղինակը մեծ հիացմունքով նկարագրում է Անգլիայի պետական կառուցվածքը, անգլիացիների կենցաղն ու սովորույթները։ Թվարկվում են անգլիական հասարակության բոլոր շերտերը։ Պոեմը բաժանվում է հետևյալ մասերի, որոնցից յուրաքանչյուրը պարունակում է երկուսից ինը քառատող․

Նախաբան
Կղզիս այսմիկ Պրիթանիա
Վասն երկրորդ Քարօլուս թագաւորի
Վասն բարլամէնթի իշխանաց
Վասն դատաւորաց
Վասն վիջիքանջիլերին շնորհակալութեան
Վասն եպիսկոպոսաց
Վասն վարդապետաց
Վասն բարերարին` վարդապետ մարշալի
Վասն քահանայից
Վասն իշխանաց
Վասն ուսուցիչ վարպետաց
Վասն առհասարակ աշակերտաց
Վասն եկեղեցւոյ արարողութեան
Վասն զօրականաց ամենեցուն
Վասն վաճառականաց
Վասն արհեստաւոր աշխատասիրաց
Վասն հասարակ մարդկանց
Վասն կանանց եւ կուսանաց
Վասն փոքր մանկանց
Վասն առհասարակ սպասաւորաց
ՎերջաբանՊահպանվել է մի քանի ձեռագրերում։ Բնօրինակ ձեռագիրը պահվում է Բոդլեյան գրադարանում։ Հրապարակվել է անգլերեն թարգմանության հետ միասին (անգլ.՝ Englands Eulogy) 1875 թվականին Վենետիկում (Սուրբ Ղազար կղզի), Մխիթարյան միաբանության ջանքերով։


== Ծանոթագրություններ ==


== Արտաքին հղումներ ==
Գովք Պրիթանիոյ
Այրուկ Սլկունի

Այրուկ Սլկունի (5-րդ դար - 5-րդ դար), հայ նախարար Մարզպանական Հայաստանում, Սլկունիների նախարարական տոհմից։


== Կենսագրություն ==
Մասնակցել է 450-451 թվականներին տեղի ունեցած Վարդանանց պատերազմին։ Պատերազմի ողջ ընթացքում աջակցում է սպարապետ Վարդան Մամիկոնյանին։ 451 թվականի ապրիլին, տեղեկանալով Վարդան Մամիկոնյանի կարգադրության մասին, իր գնդով հասնում է Արտաշատ և Արտազի դաշտում միանում հայոց սպարապետի բանակին, որպեսզի դիմակայեն Հեր և Զարևանդ գավառներ շարժվող պարսկական բանակին, որը գլխավորում էր Մուշկան Նյուսալավուրտը։ Վարդան Մամիկոնյանի կազմակերպած ստուգատեսին բացի Այրուկ Սլկունուց մասնակցում են նաև՝ Ներշապուհ Արծրունին, Խորեն Խորխոռունին, Արտակ Պալունին, Վահան Ամատունին, Գյուտ Վահևունի, Թաթուլ Դիմաքսյանը, Արշավիր Արշարունին, Շմավոն Անձևացին, Տաճատ Գնթունին, Ատոմ Գնունին, Խոսրով Գաբեղյանը, Կարեն Սահառունին, Հմայակ Դիմաքսյանը, Գազրիկ Դիմաքսյանը, Ներսեհ Քաջբերունին, Փարսման Մանդակունին, Արսեն Ընծայենին, Վրեն Տաշրացին, Ապրսամ Արծրունին, Խուրս Սրվանձտյանը և արքունի ախոռապետը։ Այս իշխաններից բացի հիշվում են նաև Վահևունյաց, Ռշտունյաց, Տրպատունյաց, Քողյաց և Ակեացիների գնդերը, որոնց հրամանատարների անունները չի հիշատակվում։ 


== Ծանոթագրություններ ==
Նեպրեմեննայա Լուձյա

Նեպրեմեննայա Լուձյա (ռուս.՝ Непременная Лудзя), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 342 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սայի (Արդենների գավառ)

Սայի (ֆր.՝ Sailly), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 220 մարդ, բնակչության խտությունը` 17.19 մարդ/կմ²։ Բնակավայրը զբաղեցնում է 12.8 կմ² տարածք։


== Աշխարհագրություն ==
Գտնվում է Փարիզ քաղաքից 230 կմ արևելք, Շալոն ան Շամպայն քաղաքից 95 կմ հյուսիս-արևելք, Շառլվիլ Մեզիեր քաղաքից 38 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 140 աշխատունակ (15-64 տարեկան) բնակիչ, որոնցից ակտիվ էին 99-ը, իսկ ոչ ակտիվները` 41։ Ակտիվության ցուցանիշը կազմում է 70,7 %։ 99 աշխատունակ մարդկանցից աշխատել է 87 անձ (51 տղամարդ և 36 կին)։ Գործազուրկ են եղել 12 անձ (6 տղամարդ և 6 կին)։ 41 անաշխատունակներից 9-ը եղել են աշակերտներ կամ ուսանողներ, 16-ը` թոշակառուներ, իսկ 16-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Իշտրացայմ

Իշտրացայմ (ֆր.՝ Ichtratzheim), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 294 մարդ, բնակչության խտությունը` 95.15 մարդ/կմ²։ Բնակավայրը զբաղեցնում է 3.09 կմ² տարածք։


== Աշխարհագրություն ==
Գտնվում է Փարիզ քաղաքից 400 կմ արևելք, Ստրասբուրգ քաղաքից` 13 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 174 աշխատունակ (15-64 տարեկան)  բնակիչ, որոնցից ակտիվ էին 130-ը, իսկ ոչ ակտիվները` 44։ Ակտիվության ցուցանիշը կազմում է 74,7 %։ 130 աշխատունակ մարդկանցից աշխատել է 126 անձ (64 տղամարդ և 62 կին)։ Գործազուրկ են եղել 4 անձ (2 տղամարդ և 2 կին)։ 44 անաշխատունակներից 8-ը եղել են աշակերտներ կամ ուսանողներ, 27-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բարբեր շրջան (Կանզաս)

Բարբեր շրջան (անգլ.՝ Barber County), ԱՄՆ Կանզաս նահանգի 105 վարչական միավորներից մեկը։ Ընդհանուր տարածությունը 2.937 կմ² է, բնակչությունը՝ 5.307 մարդ (2000 թ. տվյալներով)։ Շրջկենտրոնն է Մեդիսին Լոջ բնակավայրը։ Կազմավորվել է 1867 թ.։
Դավլետովո (գյուղ, Աբզելիլովսկի շրջան)

Անվան այլ կիրառումների համար տե՛ս՝ ԴավլետովոԴավլետովո (ռուս.՝ Давлетово, բաշկիրերեն՝ Дәүләт), գյուղ Ռուսաստանի Բաշկորտոստան հանրապետության Աբզելիլովսկի շրջանի կազմում։


== Աշխարհագրական դիրք ==
Գտնվում է Չեբարկուլ լճի հարավային ափին՝ Յանգելկա գետի ելքի մոտ, Ասկարովոյից 9 կմ դեպի արևելք, Ուֆայից 235 կմ հարավ-արևելք և Մագնիտոգորսկ քաղաքից 20 կմ արևմուտք։
Գյուղի միջով է անցնում Մագնիտոգորսկ - Ասկարովո - Բայմակ մայրուղին։ Մագնիտոգորսկի օդանավակայանը գտնվում է գյուղից 7 կմ հյուսիս-արևելք։


== Բնակչություն ==
Դավլետովո գյուղի բնակչությունը 2010 թվականին կազմել է 941 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Քրիստիան Մանյա

Քրիստիան Մարիան Մանյա (ռումիներեն՝ Cristian Marian Manea, ծնվել է 9 օգոստոսի, 1997 թվական, Կոնստանցա, Ռումինիա)-ռումինացի ֆուտբոլիստ, «Չելսիի» պաշտպանը։


== Ակումբային կարիերա ==
Քրիստիանը սովորել է Գեորգե Հաջիի ակամեդիայում՝ «Վիիտորուլ» ակումբի պատանեկան համակարգով։ 2014 թվականին նա տեղափոխվեց «Վիիտորուլի» առաջին թիմ և ապրիլի 21-ին անցկացրեց առաջին խաղը՝ «Ստյաուա»յի դեմ։ Նա դուրս եկավ փոխարինման և թեկուզ իր թիմը խոշոր հաշվով պարտվեց, նա լավ նայվեց։ Ռումինական առաջնության մնացած խաղերի մեծամասնությանը Քրիստիանը խաղադաշտ դուրս եկավ խաղի առաջին րոպեից։ Իր դեբյուտային մրցաշրջանում նա անցկացրեց հինգ խաղ։ Հաջորդ մրցաշրջանում երիտասարդ խաղացողը դարձավ «Վիիտորուլի» հիմնական ձախ պաշտպանը։


== Կարիերան հավաքականում ==
Քրիստիանը խաղացել է ռումինացիների պատանեկան և երիտասարդական հավաքականներում։ Ռումինիայի ազգային հավաքականում առաջին խաղը անցկացրել է 2014 թվականի մայիսի 31-ին՝ Ալբանիայի հավաքականի դեմ և հավաքականի պատմության մեջ դարձել է ամենապատանի ֆուտբոլիստը։


== Ծանոթագրություններ ==


== Արտաքին հղումներ ==
Պրոֆիլը Soccerway.com կայքում (անգլ.)
Պրոֆիլը transfermarkt.com կայքում (անգլ.)
Սիրակամի լեռներ

Սիրակամի Սանտի (ճապ.՝ 白神山地, բառացի՝ «սպիտակ աստծո լեռնային հողերը»), լեռնային արգելանոց է, որը ընդգրկում է կուսական սաղարթավոր (մեծ մասամբ հաճարենի) անտառ 1300 քառ. կմ տարածքով ճապոնական Հոնսյու կղզի հյուսիսում, որոնցից 169,7 քառ. կմ հայտարարված են ՅՈՒՆԵՍԿՕ-ի Համաշխահրային ժառանգության օբյեկտ։ Ձկնորսությունը և որսն այստեղ կարելի է իրականացնել միայն իշխանության թույլտվությամբ։
(6766) Խարմս

(6766) Խարմս (անգլ.՝ Kharms), աստերոիդ աստերոիդների հիմնական գոտում։ Հայտնաբերվել է 1982 թվականի հոկտեմբերի 20-ին Լյուդմիլա Կարաչկինայի կողմից Նաուչնիում։
Միջին հեռավորությունը Արեգակից կազմում է 2,693634 ա. մ., առավելագույնը մոտենում է 2,2332 ա. մ. հեռավորության վրա և հեռանում 3,154 ա. մ.։ Արեգակի շուրջ մեկ ամբողջական պտույտ է կատարում 1614,75 երկրային օրվա ընթացքում, իր ուղեծրով շարժվելով միջինում 0,222944 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,19° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6766) Խարմս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Սևծովյան տարածաշրջան

Սևծովյան տարածաշրջան (թուրքերեն՝ Karadeniz Bölgesi), Թուրքիայի Հանրապետության 7 տարածաշրջաններից մեկն է, որը կազմված է 18 պրովինցիաներից (իլերից)։ Ընդգրկում է Պոնտոսի պատմական տարածքը։


== Բնակչություն ==
Ըստ 2010 թվականի տվյալներով Սևծովյան տարածաշրջանիբնակչությունի կազմում է 8439213 մարդ, որոնցից 4137166 մարդ ապրում են քաղաքներում, իսկ 4301747 բնակվում են գյուղերում։
Բացի թուրքերից Սևծովյան տարածաշրջանի բնակչության որոշ մասը կազմում է նաև համշենահայերը և որոշ քարթվելական ազգություններ, որոնք հիմնականում ապրում են հյուսիսարևելյան մասում։


== Արտաքին հղումներ ==
Blacksea Region Culture
Karadeniz Archived 2018-12-27 at the Wayback Machine.
Սվետլանա Կոլեսնիչենկո

Սվետլանա Կոնստանտինովնա Կոլեսնիչենկո (ռուս.՝ Светлана Константиновна Колесниченко, սեպտեմբերի 20, 1993(1993-09-20), Գատչինա, Լենինգրադի մարզ, Ռուսաստան), ռուս մարզուհի (գեղալող, անհատական, զույգով և խմբային վարժություններ)։ 2016 թվականի Օլիմպիական խաղերի չեմպիոն, աշխարհի 16-ակի և Եվրոպայի 11-ակի չեմպիոն։


== Կարիերա ==
2010 թվականի սեպտեմբերին Չինաստանի Չանշու քաղաքում Սվետլանա Կոլեսնիչենկոն Ռուսաստանի հավաքականի կազմում դարձել է աշխարհի գեղալողի գավաթի եռակի դափնեկիր խմբային վարժություններում։
2011 թվականին Շանհայում անցկացված աշխարհի առաջնությունում Սվետլանա Կոլեսնիչենկոն երեք անգամ բարձրացել է պատվո հարթակի ամենաբարձր աստիճանին խմբի կազմում։
2013 թվականին Կազանում անցկացված ամառային Ունիվերսիադայում Սվետլանա Կոլեսնիչենկոն դարձել է չեմպիոն զույգերի վարժություններում Սվետլանա Ռոմաշինայի հետ և խմբի կազմում։
Նույն թվականի հուլիսին Բարսելոնայում անցկացված աշխարհի առաջնությունում նվաճել է ոսկե մեդալներ զույգերի և խմբային ծրագրերում։
2016 թվականի Օլիմպիական խաղերում Սվետլանա Կոլեսնիչենկոն դարձել է օլիմպիական չեմպիոն խմբային վարժություններում։
2017 թվականի աշխարհի առաջնությունում Սվետլանա Կոլեսնիչենկոն կատարել է նորամուտը անհատական մրցաշարում՝ նվաճելով երկու ոսկե մեդալ։ Դրանից բացի, նա Ալեքսանդրա Պացկևիչի հետ արժանացել է երկու ոսկե մեդալների զույգերի ծրագրում՝ այդպիսով դառնալով 2017 թվականի աշխարհի առաջնության քառակի չեմպիոն։
2018 թվականի Եվրոպայի առաջնությունում ոսկե մեդալներ է նվաճել զույգերով ազատ և տեխնիկական ծրագրերում։
2020 թվականի Օլիմպիական խաղերում ոսկե մեդալներ է նվաճել Սվետլանա Ռոմաշինայի հետ զույգով, ինչպես նաև Ռուսաստանի խմբի կազմում։


== Պարգևներ ==
Ռուսաստանի Դաշնության նախագահի պատվոգիր (19 հուլիսի, 2013 թվական) – 2013 թվականին Կազանում անցկացված XXVII Համաշխարհային ամառային ունիվերսիադայում մարզական բարձր նվաճումների համար
Բարեկամության շքանշան (25 օգոստոսի, 2016 թվական) – 2016 թվականի Ռիո դե Ժանեյրոյի XXXI Օլիմպիական խաղերում մարզական բարձր նվաճումների համար, հաղթանակի նկատմամբ կամք և նպատակասլացություն ցուցաբերելու համար
Ռուսաստանի սպորտի վաստակավոր վարպետ (2011)
Պատվո շքանշան (11 օգոստոսի, 2021 թվական) – հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)։


== Ծանոթագրություններ ==
Ալեքսեյ Սաքս

Ալեքսեյ Սաքս (էստ․՝ Aleksei Saks, մայիսի 20, 1982(1982-05-20), Տալլին, Էստոնական ԽՍՀ, ԽՍՀՄ), էստոնացի գեղասահորդ։ Ռեննիկ Դիանայի հետ չորս անգամ հաղթել են Էստոնիայի ազգային առաջնությունում։ Զույգը մասնակցել է Թուրինում անցկացված XX ձմեռային օլիմպիական խաղերում, որտեղ զբաղեցրել է 17-րդ տեղը։


== Կենսագրություն ==
Իր կարիերայի սկզբում նա զբաղվել է մենասահքով` մարզիչ Իրինա Կոնոնովայի ղեկավարությամբ և երեք անգամ նվաճել է պատանիների միջև Էստոնիայի չեմպիոնի կոչումը։ Մեծահասակների միջև անցկացված մրցաշրջաններում  2000-2001 թթ. մրցաշրջանում հասավ միայն բրոնզե մեդալի, այդ պատճառով էլ 2001 թվականի կեսերին որոշեց անցնել զուգասահքի և մարզիչին խնդրեց զուգընկեր գտնել։ Զուգընկեր դարձավ Դիաննա Ռեննիկը, ով խորհրդային գեղասահորդներ Արդո և Յուլյա  Ռեննիկների դուստրն է։ Հենց նրանք էլ դարձան զույգի մարզիչը, ով էլ մրցումներում սկսեց ներկայացնել Էստոնիան։
Միջազգային մակարդակում դեբյուտը տեղի ունեցավ մի քանի ամիս հետո` Եվրոպայի առաջնությունում։ Սաքսը և Ռենիկը հետագայում էլ աշխարհի և  Եվրոպայ Եվրոպայի առաջնություններում ներկաայացնոոււմ էին Էստոնիան, որտեղ էլ տասնյակում զբաղեցրել են երկրորդ տեղը։ 2006 թվականին նրանք դարձան Ձմեռային օլիմպիական խաղերի մասնակից (առաջինը 1936 թվականին էստոնցիների ելույթից հետո), որտեղ էլ նրանք զբաղեցրին 17-րդ տեղը։


== Սպորտային ձեռքբերումներ ==
ՄենասահքԴիանա Ռեննիկի հետ


== Ծանոթագրություններ ==
Թրիալեթի ժայռապատկերներ

Թրիալեթի ժայռապատկերներ (վրաց.՝ თრიალეთის პეტროგლიფები),  ժայռապատկերներ Վրաստանի Ծալկայի մունիցիպալիտետում։ Դրանք թվագրվում են տարբեր ժամանակաշրջաններով՝ սկսած մեզոլիթից մինչև միջին բրոնզի դար։ Ժայռապատկերները ներառում են երկրաչափական, զոոմորֆ և մարդակերպ պատկերներ։ Տրիալեթիի ժայռապատկերները ճանաչվել են որպես Վրաստանի մշակութային ժառանգության հուշարձան և հանդիսանում են «Պարզունակ ժայռային արվեստի հետքերով» մշակութային երթուղու մի մասը, որը նշանակվել է Եվրոպայի խորհրդի կողմից։
Թրիալեթի ժայռապատկերները գտնվում են Ծալկա քաղաքից մոտ 12 կմ դեպի արևմուտք, Ավդրիս-Ցկալի կամ Պատարա-Խրամի գետի նեղ կիրճում, որը Կցիա գետի աջ վտակն է, Գանտիադի (նախկին Տիկիլիսա) գյուղի ծայրամասում։ Քվեմո Քարթլիի շրջանը, որը պատմականորեն հայտնի է որպես Թրիալեթիա։ Դրանք հայտնաբերվել են 1880-ականներին և նորից հայտնաբերվեցին 1976 թվականին դրանք գտնելու մի շարք ապարդյուն փորձերից հետո։ Թրիալեթի ժայռապատկերները Վրաստանի տարածքում հայտնաբերված նախապատմական ժայռային արվեստի այս տեսակի միակ օրինակն են։ Իմերեթի Մգվիմեվի քարանձավում և Աբխազիայի Աղցում փորագրությունը սահմանափակվում է պարզ երկրաչափական մոտիվներով։ Թրիալեթի ժայռապատկերներով տեղանքը ոչնչացման սպառնալիքի տակ է։


== Նկարագրություն ==
Թրիալեթիի ժայռապատկերները ներառում են մոտ 100 պատկերներ՝ խմբավորված վեց մակարդակներում և փորագրված 50 մետրանոց հարթ բազալտե մակերեսի վրա։ Կենդանիները նրանց մեջ ամենատարածված պատկերներն են և վերաբերում են տեղի կենդանական աշխարհին՝ եղնիկները, ձիերը, լեռնային այծերը, թռչունները և ձկները։ Բացի այդ, ներկայացված են նաև ֆանտաստիկ և հիբրիդային արարածներ։ Պատկերները ուրվագծային են, կենդանիները կողք են ցուցադրվում՝ շեշտը դնելով որոշ տարրերի վրա, օրինակ՝ եղջյուրների վրա։ Տեսարաններից մեկում պատկերված է էգ եղնիկը, որը կերակրում է իր ձագին։ Այլ վայրերում ներկայացված են որսորդական ցանցերի մեջ խճճված կենդանիներ։ Մարդկային կերպարները ներառում են աղեղներով և նետերով զինված որսորդներ, իսկ կենդանիների համեմատ մանրանկարչություն (2,5 սմ-ից մինչև 18-20 սմ չափսեր և հիմնականում 1-2 մմ փորագրության լայնություն և խորություն)։ Որսորդները պատկերված են առջևից և ավելի սխեմատիկ, քան կենդանիները։ Ֆիգուրներն անշարժ են, ձախ ձեռքին որսորդական զենք են պահում։ Երկրաչափական ձևերը ներառում են խաչեր, շախմատային տախտակներ և արևի ճառագայթներ։


== Ծանոթագրություններ ==


== Արտաքին հղումներ ==
Триалетские петроглифы на Викимапии (վրաց.)
Անգեղակոթի մելիքություն

Անվան այլ կիրառումների համար տե՛ս՝ Անգեղակոթ (այլ կիրառումներ)
Անգեղակոթի մելիքություն, հայկական իշխանություն ժամանակակից ՀՀ Սյունիքի մարզի տարածքում։ Զբաղեցնում էր Ծղուկ գավառի մեծ մասը, որը համապատասխանում է Սիսիանի տարածաշրջանի հյուսիսարևմտյան և հենտրոնական հատվածին։
Մելիքությունը ստեղծվել էր 17-րդ դարի սկզբներին և հաստատվել է պարսիկների կողմից Արևելյան Հայաստանը գրավելուց հետո։ Մելիքական տիտղոսը և պաշտոնը ժառանգական էր, և հաստատվում էր պարսկական իշխանությունների կողմից։ Անգեղակոթի մելիքական տոհմն է Մելիք-Թանգյանների իշխանական տունը. մելիքական նստավայրերն էին Անգեղակոթ և Բռնակոթ ավանները։ 
Մելիքները համարվում էին պարսից շահերի վասալները և նրա հանդեպ վարում էին պետական, դատական, տնտեսական, ռազմական և հարկային պարտավորություններ։ Իրենց տիրույթների շրջանակներում մելիքներն ունեին ներքին ինքնուրույնություն, պահում էին մի քանի հազար թվով զորք, վարում էին երկրամասի վարչական ու դատական գործերը։
18-րդ դարում գործուն մասնակցություն է ցույց տվել Սյունիքի հայ ազատագրական շարժմանը 1722-1730 թվականներին։ Անգեղակոթի մելիքությունը թուլացել և ասպարեզից դուրս է եկել 19-րդ դարի սկզբներին՝ Ռուսաստանի տիրապետության օրոք։


== Տես նաև ==
Բեխի մելիքություն


== Ծանոթագրություններ ==
Կանազ

«Կանազ» Երևանի մաթեմատիկական մեքենաների գիտահետազոտական ինստիտուտի արտադրած առաջին սերնդի համակարգիչների անվանումը, որ հիմնված էր էլեկտրոնային լամպերի վրա։ Այն արտադրվել է 1960 թվականին յատուկ արդյունաբերական կիրառումների նպատակով։


== Ծանոթագրություններ ==
Հելմե (գյուղական ավան, Հելմե շրջան)

Անվան այլ կիրառումների համար տե՛ս՝ Հելմե (այլ կիրառումներ)Հելմե (էստ․՝ Helme), գյուղական ավան Էստոնիայի Վալգամաա նահանգի Հելմե շրջանում։
2011 թվականի տվյալներով գյուղական ավանում բնակվում էր 167 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը Էստոնիայի վիճակագրություն պետական գործակալության կայքում։ (էստոներեն)
(7824) Լինչ

(7824) Լինչ (անգլ.՝ Lynch), աստերոիդ աստերոիդների հիմնական գոտում։ Հայտնաբերվել է 1991 թվականի սեպտեմբերի 7-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 2,260292 ա. մ., առավելագույնը մոտենում է 1,7871 ա. մ. հեռավորության վրա և հեռանում 2,7335 ա. մ.։ Արեգակի շուրջ մեկ ամբողջական պտույտ է կատարում 1241,21 երկրային օրվա ընթացքում, իր ուղեծրով շարժվելով միջինում 0,29004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,72° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7824) Լինչ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ուազ (դեպարտամենտ)

Ուազ (ֆրանսերեն՝ Oise), դեպարտամենտ Ֆրանսիայի կենտրոնական մասում։

Ուազ դեպարտամենտի կարգային թիվն է՝ 60։


== Պատմական տեղեկություններ ==

Ուազ դեպարտամենտը Ֆրանսիական հեղափոխության ժամանակ՝ 1790 թվականի մարտի 4-ին ստեղծված առաջին դեպարտամենտներից մեկն է։ Վաթերլոոյի ճակատամարտում կոալիցիայի հաղթանակից հետո բրիտանական զորքերն այս տարածքն օկուպացրած պահեցին 1815 թվականի հունիսից մինչև 1818 թվականի նոյեմբերը։ Զբաղեցնում է նախկին Պիկարդիա մարզի մի մասը և գտնվում է Փարիզից 75 կմ դեպի հյուսիս։
Բնակչությունը 816.1 հազար մարդ է։


== Աշխարհագրական տվյալներ ==
Ուազը շրջապատված է Սոմ, Էնա, Սեն-է-Մարն, Վալ-դը-Ուազ, Էր և Ծովափնյա Սեն դեպարտամենտներով։
Տարածքը 5860 կմ² է, ունի 693 համայնք։


=== Օվեր սյուր Ուազ ===
Դեպարտամենտի տարածքում գտնվող Օվեր-սյուր-Ուազ քաղաքի անունը սերտորեն կապված է XIX իմպրեսիոնիստ այնպեսի նկարիչների անունների հետ, ինչպիսիք են Սեզանը, Պիսարոն, Վան Գոգը։ Վան Գոգը, իսկ ավելի ուշ՝ նաև նրա եղբայր Թեոն թաղվել են այստեղ։


== Արտաքին հղումներ ==
Պաշտոնական կայք
Սան Պաուլու (նահանգ)

Սան Պաուլու (պորտ.՝ São Paulo), նահանգ Բրազիլիայի հարավ-արևելքում։ Տարածությունը 247,3 հազար կմ² է, բնակչությունը կազմում է ▲45 595 497 մարդ (2018)։ Վարչական կենտրոնը՝ Սան Պաուլո։ Գտնվում է Բրազիլական սարահարթի հարավ-արևելքում։ Երկրի տնտեսապես ամենազարգացած նահանգն է (արդ. արտադրանքի ավելի քան 50%-ը և արտադրված էլեկտրաէներգիայի մոտ 1/3-ը բաժին է ընկնում Սան Պաուլուին)։ Հիմնական ճյուղերն են մեքենաշինությունը (երկրում արտադրվող ավտոմոբիլների ավելի քան 4/5-ը), մետալուրգիան, թաղանթանյութի, թղթի, ցեմենտի, տեքստիլ, քիմիական, դեղագործական, սննդի արդյունաբերությունը։ Սան Պաուլուն տալիս է երկրի գյուղատնտեսական արտադրանքի ավելի քան 40%-ը։ Գերիշխում է խոշոր հողատիրությունը։ Զբաղվում են սուրճի, շաքարեղեգնի, բամբակենու, եգիպտացորենի, մանիոկի, ցիտրուսների մշակությամբ, անասնապահությամբ, ափամերձ շրջաններում՝ ձկնորսությամբ։ Հիմնական նավահանգիստը Սանտուսն է։


== Ծանոթագրություններ ==
Տրե (Սոմի գավառ)

Տրե (ֆր.՝ Treux), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 266 մարդ, բնակչության խտությունը` 118.75 մարդ/կմ²։ Բնակավայրը զբաղեցնում է 2.24 կմ² տարածք։


== Աշխարհագրություն ==
Գտնվում է Փարիզ քաղաքից 125 կմ հյուսիս, Ամյեն քաղաքից 22 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 176 աշխատունակ (15-64 տարեկան)  բնակիչ, որոնցից ակտիվ էին 111-ը, իսկ ոչ ակտիվները` 65։ Ակտիվության ցուցանիշը կազմում է 63,1 %։ 111 աշխատունակ մարդկանցից աշխատել է 102 անձ (54 տղամարդ և 48 կին)։ Գործազուրկ են եղել 9 անձ (1 տղամարդ և 8 կին)։ 65 անաշխատունակներից 14-ը եղել են աշակերտներ կամ ուսանողներ, 32-ը` թոշակառուներ, իսկ 19-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Ազգաբնակչության կապիտալիստական օրենք

Ազգաբնակչության կապիտալիստական օրենք, կապիտալիզմի տնտեսական օրենք, որը բնութագրում է կապիտալիստական հասարակարգի հիմնական արտադրողական ուժի՝ վարձու բանվորի դրությունը։
Արտադրության ընդլայնմանը զուգընթաց աճում է կապիտալի օրգանական կազմը, ընդսմին, հավելյալ արժեքի կուտակվող մասից հաստատուն կապիտալին հատկացվող բաժինը հարաբերականորեն մեծանում է, իսկ փոփոխական կապիտալինը՝ նվազում։ Կապիտալի օրգանական կազմի աճն առաջացնում է հարաբերական գերբնակչություն, քանի որ փոփոխական կապիտալի բացարձակ մեծացումը չի համապատասխանում աշխատունակ բնակչության աճին։ Արտադրության մեջ լայն չափերով է կիրառվում կանանց և երեխաների էժան աշխատուժը, արտադրությունից դուրս է մղվում մեծահասակ բանվոր տղամարդկանց մի մասը՝ ավելացնելով գործազուրկների թիվը։ Բուրժուական տնտեսագետները հարաբերական գերբնակչության առաջացումը բացատրում են բնական օրենքներով կամ մարդկանց հոգեբանությամբ։ Կապիտալիզմի ոչնչացմամբ վերանում է ազգաբնակչության կապիտալիստական օրենքը։
Սանկտ Օսվալդ Ռիդլհյութե

Սանկտ Օսվալդ Ռիդլհյութե (գերմ.՝ Sankt Oswald-Riedlhütte) կոմունա Գերմանիայում, Բավարիայում։
Ենթարկվում է Ստորին Բավարիայի ղեկավարությանը։ Մտնում է Ֆրայունգ Գրաֆենաու շրջանի կազմի մեջ։ Բնակչությունը կազմում է 3043 մարդ (2010 թվականի դեկտեմբերի 31-ի տվյալներով)։ Զբաղեցնում է 40,28 կմ² տարածք։ Պաշտոնական կոդը՝ 09 2 72 143:


== Ծանոթագրություններ ==


== Արտաքին հղումներ ==
Պաշտոնական կայք
Եդա Մարիա Վարգաս

Եդա Մարիա Բրիտտո Վարգաս (իսպ.՝ Iêda Maria Britto Vargas, դեկտեմբերի 31, 1944(1944-12-31), Պորտու Ալեգրի, Բրազիլիա), բրազիլացի մոդել, ով 1963 թվականին հռչակվել է Միսս Տիեզերք՝ դառնալով այդ տիտղոսը նվաճած առաջին բրազիլուհին և ընդհանուր առմամբ 12-րդ աղջիկը աշխարհում։ Այդ հաղթանակից հետո նա դարձել է հայրենի երկրի խորհրդանիշը, թեև որոշ ժամանակ բացակայել է Բրազիլիայից. բնակություն էր հաստատել ԱՄՆ-ում՝ Մերիլենդում, ապա Վաշինգտոնում։ Միացյալ Նահանգներում ապրելու ժամանակ Լենդովեր Հիլզում բացել է Capital Plaza Mall առևտրի կենտրոնը։
Դրանից հետո Վարգասը հինգ տարի էլ ապրել է Մայամիում (ի դեպ, Միսս Տիեզերք տիտղոսը նա նվաճել էր հենց Մայամի Բիչում կայացած մրցույթում), այնուհետև վերադարձել է հայրենիք, որտեղ արժանացել է չափազանց ջերմ ընդունելության և տևական ջերմ վերաբերմունքի։
Հինգ տարի անց՝ 1968 թվականին, բրազիլական Բայա նահանգի ներկայացուցիչ Մարթա Վասկոնսելոսը դարձել է Միսս Տիեզերք տիտղոսը նվաճած երկրորդ բրազիլուհին։
Եդան ծնունդով Ռիու Գրանդի դու Սուլ նահանգից է։ Պատանության տարիներին սիրել է ֆուտբոլ խաղալ եղբայրների հետ։ Առաջին տիտղոսը նվաճել է 17 տարեկանում՝ 1962 թվականին հռչակվելով նախ Միսս Պորտու Ալեգրի, ապա Միսս Ռիու Գրանդի դու Սուլ, այնուհետև Միսս Բրազիլիա։


== Ծանոթագրություններ ==


== Արտաքին հղումներ ==
missesdobrasil.com, in Portuguese
Երվանդ Աբրոյան

Երվանդ Հարությունի Աբրոյան (19-րդ դար - ?), հայ խմբագիր, մանկավարժ, լրագրող։
Թղթակցել է «Արև» (Բաքու), «Արեգ» (Բաքու) պարբերականներին։
Օգտագործել է Ա., Ար., Արթուր, Գրիգոր Մարտիրոսյան, ...Ր ծածկանունները։


== Ծանոթագրություններ ==
Անտոնովկա (գյուղ, Իզյասլավի շրջան)

Անվան այլ կիրառումների համար տե՛ս՝ ԱնտոնովկաԱնտոնովկա (ուկրաիներեն՝ Антонівка), գյուղ Ուկրաինայի Խմելնիցկիի մարզի Իզյասլավի շրջանում։
2001 թվականի տվյալներով Անտոնովկա գյուղում բնակվում էր 158 մարդ։ Բնակավայրը զբաղեցնում է 0,554 կմ² տարածք։ Բնակչության խտությունը կազմում էր 285,2 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ռուսաստանի Խորհրդային Ֆեդերատիվ Սոցիալիստական Հանրապետություն

Ռուսաստանի Խորհրդային Ֆեդերատիվ Սոցիալիստական Հանրապետություն (ՌԽՖՍՀ) (ռուս.՝ Российская Советская Федеративная Социалистическая Республика,), սովորաբար վերաբերում է Խորհրդային Ռուսաստան, Բոլշևիկյան Ռուսաստան, կամ պարզապես Ռուսաստան, նախկին Խորհրդային Միության ամենամեծ հանրապետությունն էր թե տարածքով, թե բնակչությամբ։ Այն նաև տնտեսապես ամենազարգացած հանրապետությունն էր։


== Ծանոթագրություններ ==
Հռիփսիմե Չիլինգարյան

Հռիփսիմե Հակոբի Չիլինգարյան (դեկտեմբերի 18, 1919(1919-12-18), Թիֆլիս, Վրաստանի Դեմոկրատական Հանրապետություն - փետրվարի 26, 1994(1994-02-26), Երևան, Հայաստան), հայ նյարդաբան, կուրորտաբան, ֆիզիոթերապևտ։ Բժշկական գիտությունների դոկտոր (1969):


== Կենսագրություն ==
Հռիփսիմե Չիլինգարյանը ծնվել է 1919 թվականին Թիֆլիսում։ 1942 թվականին ավարտել է Թբիլիսիի բժշկական ինստիտուտը։ Հայրենական պատերազմի տարիներին եղել է Երևանի էվակոհոսպիտալի գանգագլխուղեղային վնասվածքների բաժանմունքի վարիչ, 1951-1990 թվականներին՝ Երևանի կուրորտաբանության և ֆիզիկական բժշկության գիտահետազոտական ինստիտուտի նյարդաբանական բաժնի ղեկավար, 1956-1962 թվականներին, միաժամանակ՝ փոխտնօրեն։
Աշխատանքները վերաբերում են նյարդային հիվանդությունների կանխարգելման և ախտածնային բուժման նոր եղանակների մշակմանը։ Բացահայտել է «Ջերմուկ» հանքային ջրի ազդեցության մեխանիզմը՝ ծայրամասային նյարդային համակարգի ախտահարման դեպքում։ Առաջարկել է էլեկտրոֆորեզի օգնությամբ նյարդային հիվանդությունների բուժման եղանակ։


== Երկեր ==
Գոտկասրբանային ռադիկուլիտ, Երևան։ Լույս, 1984։
Նյարդային հիվանդությունների բուժումը ֆիզիկական մեթոդներով, Երևան։ Լույս, 1987։


== Ծանոթագրություններ ==